2. ΝΟΜΟΘΕΤ. ΔΙΑΤΑΓΜΑ 1174 της 7 Μαρτ./1 Απρ. 1942 Περί διαιτητικών τινων αποφάσεων και της τηρητέας διαδικασίας προς διαιτητικήν λύσιν διαφορών του Δημοσίου. Το Νομοθετ. Διάταγμα τούτο και ο τροποποιητικός αυτού νόμος 11/1943 εκυρώθησαν εξ υπαρχής δια της υπ’ αριθ. 317 της 30/30 Μαΐου 1946 πράξεως του Υπουργικού Συμβουλίου. Άρθρον 1 Οσάκις η μετά του Ελληνικού Δημοσίου συναφθείσα και δια νόμου κυρωθείσα σύμβασις προβλέπει περί διορισμού διαιτητών, παρ’ εκατέρου των συμβληθέντων, προς λύσιν των εκ της εφαρμογής της συμβάσεως τυχόν προκυψουσών διαφορών, δεν δύνανται να διορισθώσιν ή προταθώσι προς διορισμόν ως διαιτηταί, παρά της μετά του Δημοσίου διαφερομένης επιχειρήσεως, οι διατελούντες ή διατελέσαντες εκπρόσωποι, διοικηταί ή Διευθυνταί ή υπάλληλοι αυτής. Αποφάσεις διαιτητικαί, εκδοθείσαι μέχρι της δημοσιεύσεως του παρόντος, μη όμως εκτελεσθείσαι παρά του Δημοσίου εις την έκδοσιν των οποίων μετέσχον εκπρόσωποι διοικηταί ή διευθυνταί ή υπάλληλοι της μετά του Δημοσίου διαφερομένης εταιρείας, θεωρούνται από της δημοσιεύσεως του παρόντος νόμου κατηργημέναι, εκτός εάν απόφασις του οικείου Υπουργού, εκδιδομένη εντός 3 μηνών από της ισχύος του παρόντος κηρύξη ταύτας εκτελεστάς υπό του Δημοσίου. Η περί τούτου Υπουργική απόφασις κοινοποιείται εις την ενδιαφερομένην εταιρείαν. Άρθρον 2 Παρελθούσης απράκτου της υπό του προηγουμένου άρθρου προβλεπομένης 3μήνου προθεσμίας, η υφισταμένη μεταξύ Δημοσίου και Εταιρείας διαφορά υποβάλλεται και αύθις υπό την κρίσιν διαιτητών, διοριζομένων κατά την διαδικασίαν του άρθρου 106 της Πολιτικής Δικονομίας, ως ετροποποιήθη υπό του Νόμου 3332 της 4/6 Ιουν. 1926 «περί επιτρεπτού της διαιτησίας επί διαφορών του Δημοσίου». Άρθρον 3 (Κατηργήθη δια του άρθρ. 9 Ν.Δ. 2711/1953, 10.Δγ.35, των μέχρι του ανωτέρω νόμου γενομένων κατά παράβασιν του καταργουμένου άρθρου διορισμών διαιτητών εις διαφοράς του Δημοσίου θεωρουμένων ως νομίμως γενομένων). Άρθρον 4 Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί της σελ. 293) Σελ. 293(α) ΚΑ-21 Συμβιβασμός και Διαιτησία στις δίκες του Δημοσίου 10.Δ.ε.1-2 207 